stanford-oval/wikipedia huggingface dataset:
ICD-10 บทที่ 9: โรคของระบบไหลเวียนโลหิต
I00-I99 - โรคของระบบไหลเวียนโลหิต > (I95-I99) ความผิดปกติแบบอื่นและที่ไม่ระบุรายละเอียดของระบบไหลเวียนโลหิต

(I95) ความดันโลหิตต่ำ
(I95.0) ความดันโลหิตต่ำไม่ทราบสาเหตุ
(I95.1) ความดันโลหิตต่ำเมื่อยืน
(I95.2) ความดันโลหิตต่ำจากยา
(I95.9) ความดันโลหิตต่ำ ไม่ระบุรายละเอียด
(I97) ความผิดปกติของระบบไหลเวียนโลหิตหลังทำหัตถการ มิได้จำแนกไว้ที่ใด
(I98) ความผิดปกติอื่นของระบบไหลเวียนโลหิตในโรคที่จำแนกไว้ที่อื่น
(I99) ความผิดปกติอื่นและที่ไม่ระบุรายละเอียดของระบบไหลเวียนโลหิต
ดูเพิ่ม

รายการอาการในรหัส ICD-10
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
แหล่งข้อมูลอื่น

ICD-10-TM Online บัญชีจำแนกโรคระหว่างประเทศ ฉบับประเทศไทย
ดาวเคลื่อนดาราคล้อย

ดาวเคลื่อนดาราคล้อย (Qi Men San Cai Dao, 奇门三才刀) เป็นวิทยายุทธในนิยายกำลังภายในของกิมย้ง เรื่องแปดเทพอสูรมังกรฟ้า
ดาวเคลื่อนดาราคล้อยเป็นวิชาประจำตระกูลมู่หยง นับเป็นยอดวิชาคิดค้นโดยมังกรมู่หยง ถ้าคู่ต่อสู้ฝีมือด้อยกว่าตนจะสามารถคืนสนองกลับศัตรูได้ เป็นวิชายืมพลังฟาดพลัง ใช้หลักสี่ตำลึงปาดพันชั่ง เช่น เมื่อถูกผู้ใช้วิชาทวนแทงใส่ ก็จะถูกสะท้อนกลับสู่ผู้แทง แต่หากตระกูลมู่หยงไม่ได้สู้ตัวต่อตัว หรือไม่มีความมั่นใจปลิดชีพศัตรู จะไม่ใช้วิชาดาวเคลื่อนดาราคล้อย ทำให้ไม่มีผู้ใดรู้ฝีมือที่แท้จริงของตระกูลมู่หยง
ชลบุรีลีก

| --- | --- |
ก่อตั้ง: 2552
ประเทศ:  ไทย
สมาพันธ์: AFC
จำนวนทีม: 11
ระดับในพีระมิด: 1
ชลบุรีลีก เป็นการแข่งขันฟุตบอลลีกอาชีพในจังหวัดชลบุรี ชลบุรีลีกมีทีมสโมสรทั้งหมด 11 ทีม การเลื่อนชั้น ทีมชนะเลิศจะได้สิทธิ์เล่นในลีกภูมิภาค ดิวิชัน 2 ภาคกลางและภาคตะวันออกในฤดูกาลถัดไป
ประวัติ

จังหวัดชลบุรี เดินหน้าพัฒนาระบบและบุคลากรสำหรับฟุตบอลอาชีพอย่างเต็มตัว ตามโครงการ วิชั่น เอเชีย และ วิชั่น ไทยแลนด์ ของสมาพันธ์ฟุตบอลเอเชีย หรือ เอเอฟซี ซึ่งโครงการนี้ ทางสมาคมฟุตบอลแห่งประเทศไทยฯได้คัดเลือกจังหวัดชลบุรี เป็นจังหวัดแรกที่เข้าร่วมโครงการกับ เอเอฟซี โดยจังหวัดชลบุรี ได้ทำการก่อตั้งสมาคมฟุตบอลจังหวัดชลบุรีขึ้นมา พร้อมกับการเปิดอบรมผู้ฝึกสอน และผู้ตัดสินตามหลักสูตรของสมาพันธ์ฟุตบอลแห่งเอเชีย
วันที่ 22 พฤษภาคม 2552 เอเอฟซี ได้ส่ง 2 ผู้เชี่ยวชาญจากโครงการวิชั่น เอเชีย มร.ไคตะ ชาวญี่ปุ่น และ มร.คาสเทล ชาวเนปาล มาสัมมนาและอบรมร่วมกับสมาคมฟุตบอลจังหวัดชลบุรี ที่โรงแรม เดอะไทด์ รีสอร์ท ริมหาดบางแสน จ.ชลบุรี โดยมีคุณวิทยา คุณปลื้ม นายกสมาคมฟุตบอลจังหวัดชลบุรี คุณธนศักดิ์ สุระประเสริฐ เลขาธิการสมาคมฟุตบอลจังหวัดชลบุรี และตัวแทนจากอำเภอต่างๆ ในจังหวัดชลบุรีเข้าร่วมสัมมนา เอเอฟซีโดยกำหนดให้สมาคมฟุตบอลจังหวัดชลบุรี จัดการแข่งขันฟุตบอลลีกของตัวเองขึ้นมา ตามโครงการวิชั่น เอเชีย หลังจากที่ได้เปิดอบรมผู้ฝึกสอนและผู้ตัดสิน กับทีมต่างๆ ที่จะลงแข่งขันใน ชลบุรีลีกไปแล้ว เพื่อที่ทุกทีมจะบริหารจัดการพร้อมหารายได้ดูแลตัวเองได้
เงินรางวัล

ทีมชนะเลิศ       : 300,000 บาท
ทีมรองชนะเลิศ  : 100,000 บาท
ทีมอันดับที่ 3  : 50,000 บาท
ทีมอันดับที่ 4  : 30,000 บาท
ทีมอันดับที่ 5  : 20,000 บาท
นอกจากนี้ยังมีเงินบำรุงทีมที่เข้าร่วมแข่งขัน และ รางวัลทีมมารยาทดีเยี่ยม
ฤดูกาลชลบุรีลีก

บทความหลัก: ชลบุรีลีก 2552
ดักกลาส โรดริเกวซ (นักฟุตบอล)

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Douglas Freitas Cardozo Rodrigues
วันเกิด:   (1982-03-16) 16 มีนาคม ค.ศ. 1982 (42 ปี)
สถานที่เกิด:  เซาเปาลู, บราซิล
ส่วนสูง:  1.74 m (5 ft 8 1⁄2 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2002–2005 |  ซานโตส |  37 |  (8) |
| 2004 |  → Goiás Esporte Clube (ยืม) |  20 |  (1) |
| 2006–2007 |  FC Chiasso |  19 |  (5) |
| 2007 |  → เอลเช (ยืม) |  11 |  (0) |
| 2007 |  Widzew Lodz |  4 |  (0) |
| 2008 |  Varese |  10 |  (1) |
| 2009 |  Guaratinguetá |  8 |  (0) |
| 2009 |  Atlético Sorocaba |   |   |
| 2010 |  Uberaba Sport Club |  9 |  (2) |
| 2010 |  บุรีรัมย์ ยูไนเต็ด |  11 |  (6) |
| 2011 |  บุรีรัมย์ |  31 |  (15) |
| 2012–2014 |  ราชบุรี |  56 |  (29) |
| 2015 |  สระบุรี |  10 |  (2) |
| 2015 |  พีทีที ระยอง |  21 |  (4) |
| 2016 |  บางกอก เอฟซี |  16 |  (9) |
| 2021 |  ราชนาวี |  17 |  (9) |
| 2021–2022 |  ชัยนาท ฮอร์นบิล |  28 |  (9) |
| 2022–2023 |  ราชบุรี |  4 |  (0) |
จัดการทีม
2018–2021:  ราชบุรี (ผู้ช่วยผู้ฝึกสอน)
2021–2022:  ชัยนาท ฮอร์นบิล (ผู้ช่วยผู้ฝึกสอน)
2023:  ราชบุรี
2023–2024:  ดราก้อน ปทุมวัน กาญจนบุรี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ดักกลาส โรดริเกวซ เกิดเมื่อวันที่ 16 มีนาคม ค.ศ. 1982 เป็นนักฟุตบอลชาวบราซิล ล่าสุดเป็นหัวหน้าผู้ฝึกสอนให้กับดราก้อน ปทุมวัน กาญจนบุรี ในไทยลีก 2
ก่อนหน้านี้เขาได้เลิกเตะฟุตบอลอาชีพและหันไปเป็นผู้ช่วยผู้ฝึกสอนและผู้ฝึกสอนนักเตะเยาวชนของสโมสรฟุตบอลราชบุรี มิตรผล ซึ่งในอดีตเขาเคยเล่นในตำแหน่งกองหน้าให้กับสโมสรนี้มาก่อน และต่อมาเขาได้ลงเล่นพร้อมกับเป็นผู้ช่วยผู้ฝึกสอนให้กับชัยนาท ฮอร์นบิล ในไทยลีก 2
แหล่งข้อมูลอื่น

(โปแลนด์) Douglas Rodrigues at 90minut.pl
(โปรตุเกส) Brazilian FA database
http://www.tuttocalciatori.net/Douglas_Freitas_Cardoso_Rodrigues
ตุนอิตั๋น

| ตุนอิตั๋น (เซียนยฺหวี ตาน) |
| --- | --- |
鮮于丹
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: นายทหาร

ตุนอิตั๋น (มีบทบาทระหว่างปี ค.ศ. 214-226) มีชื่อในภาษาจีนกลางว่า เซียนยฺหวี ตาน (จีนตัวย่อ: 鲜于丹; จีนตัวเต็ม: 鮮于丹; พินอิน: Xiānyú Dān) เป็นนายทหารของรัฐง่อก๊กในยุคสามก๊กของจีน เคยเข้าร่วมในการทัพยึดสามเมืองทางใต้ของมณฑลเกงจิ๋วที่นำทัพโดยลิบองในปี ค.ศ. 214 ต่อมาได้เข้าร่วมรบในยุทธการที่อิเหลงในปี ค.ศ. 222
ประวัติ

ในปี ค.ศ. 214 เล่าปี่เข้าครอบตรงมณฑลเอ๊กจิ๋ว ซุนกวนจึงให้จูกัดกิ๋นเดินทางไปพบเล่าปี่เพื่อทวงคืนมณฑลเกงจิ๋วที่เล่า "ยืม" ไป  แต่เล่าปี่บ่ายเบี่ยงโดยอ้างว่าจะยึดมณฑลเลียงจิ๋วให้ได้ก่อนจึงจะคืนเกงจิ๋วให้ซุนกวน ซุนกวนจึงตั้งขุนนางไปเป็นเจ้าเมืองเตียงสา (長沙 ฉางชา) เลงเหลง (零陵 หลิงหลิง) และฮุยเอี๋ยง (桂陽 กุ้ยหยาง) แต่ถูกกวนอูที่รักษเกงจิ๋วขับไล่กลับมา ซุนกวนโกรธมาก จึงให้ลิบองพร้อมด้วยตุนอิตั๋น สฺวี จง (徐忠) ซุน กุย (孫規) และผู้ใต้บังคับบัญชาคนอื่น ๆ นำกองกำลังเข้าตีสามเมือง
ในปี ค.ศ. 222 เล่าปี่นำทัพจ๊กก๊กเข้าโจมตีง่อก๊กในยุทธการที่อิเหลง ซุนกวนตั้งให้ลกซุนเป็นแม่ทัพใหญ่ (大都督 ต้าตูตู) นำทัพหลัก 50,000 นายไปต้านข้าศึก นายทหารใต้บังคับบัญชาของลกซุนในยุทธการนี้ ได้แก่ จูเหียน พัวเจี้ยง ซงเขียม ฮันต๋ง ชีเซ่ง ตุนอิตั๋น ซุนหวน และคนอื่น ๆ
ในปี ค.ศ. 223 ซุนกวนให้เฮ่อ ฉี (賀齊) พร้อมด้วยบิฮอง ตุนอิตั๋น หลิว เช่า (劉邵) และนายทหารใต้บังคับบัญชาคนอื่น ๆ นำทหารยกไปโจมตีจิ้น จง เจ้าเมืองฉีชุน (蘄春) ที่แปรพักตร์ไปเข้าด้วยรัฐวุยก๊ก ในที่สุดก็เอาชนะและจับเป็นจิ้น จงได้
ในปี ค.ศ. 226 ซุนกวนโจมตีอำเภอฉือหยาง (石陽) ในเมืองกังแฮ (江夏 เจียงเซี่ย) ของวุยก๊กที่มีบุนเพ่งเจ้าเมืองกังแฮรักษาอยู่ ซุน ฮฺว่าน (孫奐) ขุนพลของง่อก๊กส่งตุนอิตั๋นให้นำทหาร 5,000 นายไปสกัดทางหฺวายเต้า (淮道) ตัวซุน ฮฺว่านเองพร้อมด้วยอู๋ ชั่ว (吳碩) จาง เหลียง (张梁) และนายทหารคนอื่น ๆ นำทหารอีก 5,000 นายเป็นกองหน้ายกเข้าโจมตีเกาเฉิง (高城) และจับนายทหารของวุยก๊กได้สามคน
ในนิยายสามก๊ก

ในนวนิยายอิงประวัติศาสตร์ในศตวรรษที่ 14 เรื่องสามก๊ก ตุนอิตั๋นมีชื่อในภาษาจีนกลางว่า ฉุนยฺหวี ตาน (จีน: 淳于丹; พินอิน: Chúnyú Dān) ปรากฏเป็นตัวละครในเนื้อเรื่องตอนที่ 84 เมื่อซุนกวนตั้งให้ลกซุนเป็นแม่ทัพใหญ่ในการรบต้านเล่าปี่ในยุทธการที่อิเหลง ฮันต๋ง จิวท่าย เล่งทอง และขุนพลคนอื่น ๆ อาสาลกซุนจะยกทหารไปตีค่ายของเล่าปี่ในเวลากลางคืน แต่ลกซุนปฏิเสธทั้งหมดว่าไม่ต้องไป แล้วมอบหมายให้ตุนอิตั๋นยกไปตีค่ายข้าศึกแทน
ตุนอิตั๋นนำทหารยกไปในเวลาพลบค่ำ เมื่อมาถึงค่ายของทัพจ๊กก๊กก็เป็นเวลายามสาม เปาเตียวขุนพลของจ๊กก๊กนำทหารยกออกมารบกับตุนอิตั๋น ตุนอิตั๋นสู้ไม่ได้จึงชักม้าหนี ทันใดนั้นมีเสียงโห่ร้องดังขึ้น เตียงหยง/เตียวยัง (趙融 เจ้า หรง) นำกองกำลังยกมาสกัดทางหนีของตุนอิตั๋น ตุนอิตั๋นหาทางหนีและสูญเสียกำลังทหารไปมากกว่าครึ่ง ระหว่างทางก็เจอทหารชนเผ่าลำมัน (南蠻 หนานหมาน) นำโดยสะโมโขยกจากหลังเขามาสกัดอีก ตุนอิตั๋นหนีออกตัวรอดมาได้จนอยู่ห่างจากค่ายไป 5 ลี้ สามกองกำลังจากจ๊กก๊กยังคงไล่ตามมาด้านหลัง ชีเซ่งและเตงฮองขุนพลของง่อก๊กยกทหารมาช่วยตุนอิตั๋น ตีทหารฝ่ายจ๊กก๊กจนล่าถอยไปและพาตุนอิตั๋นกลับไปที่ค่าย
ดูเพิ่ม

รายชื่อบุคคลในยุคสามก๊ก
ธาตุสังเคราะห์

ธาตุสังเคราะห์ คือ ธาตุที่ถูกสังเคราะห์ขึ้นในห้องทดลอง  ไม่พบอยู่ตามธรรมชาติ และไม่เสถียร มีครึ่งชีวิตที่สั้น (เป็นไปได้ตั้งแต่ ไม่กี่มิลลิวินาที จนถึงหลักล้านปี ก็มี) เมื่อเทียบกับอายุของโลก ที่อะตอมของธาตุนั้น ๆ อาจเคยปรากฏขณะเกิดโลกแล้วสลายไปจนหมด
ธาตุที่สังเคราะห์ขึ้นได้ชนิดแรกคือ เทคนีเชียม (technetium) โดยค้นพบว่า ไม่มีไอโซโทปใดที่เสถียร และมีครึ่งชีวิตเท่ากับ 4.2 ล้านปี จึงพบได้ยากมากบนโลกปัจจุบัน เพราะอายุของโลกนานมากกว่า 4,600 ล้านปี 
อย่างไรก็ตาม ไม่จัดเทคนีเชียมเป็นธาตุสังเคราะห์ที่แท้จริง เพราะปัจจุบันตรวจพบได้บ้างแม้เป็นปริมาณที่น้อยมาก เช่น ในหินอุกกาบาต และยังถือว่ามีอายุนานกว่าธาตุสังเคราะห์อื่น
ธาตุที่จัดเป็นธาตุสังเคราะห์นั้นมีอายุสั้นมาก พบเฉพาะที่เป็นผลิตผลจาก เครื่องปฏิกรณ์นิวเคลียร์ (nuclear reactors) หรือ เครื่องเร่งอนุภาค (particle accelerator) เท่านั้น
รายชื่อธาตุสังเคราะห์

61 โพรมีเทียม
93 เนปจูเนียม
94 พลูโทเนียม
95 อเมริเซียม
96 คูเรียม
97 เบอร์คีเลียม
98 แคลิฟอร์เนียม
99 ไอน์สไตเนียม
100 เฟอร์เมียม
101 เมนเดลีเวียม
102 โนเบเลียม
103 ลอเรนเซียม
104 รัทเทอร์ฟอร์เดียม
105 ดุบเนียม
106 ซีบอร์เกียม
107 โบห์เรียม
108 ฮัสเซียม
109 ไมต์เนอเรียม
110 ดาร์มสตัดเทียม
111 เรินต์เกเนียม
112 โคเปอร์นิเซียม
113 นิโฮเนียม
114 ฟลีโรเวียม
115 มอสโกเวียม
116 ลิเวอร์มอเรียม
117 เทนเนสซีน
118 ออกาเนสซอน
ตำบลแม่สลองใน

| ตำบลแม่สลองใน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Salong Nai
ตำบลแม่สลองใน
พิกัด: 20°13′44″N 99°40′12″E﻿ / ﻿20.22889°N 99.67000°E﻿ / 20.22889; 99.67000
ประเทศ: ไทย
จังหวัด: เชียงราย
อำเภอ: แม่ฟ้าหลวง
ประชากร (2563)
 • ทั้งหมด: 25,839 คน
รหัสไปรษณีย์ : 57110
รหัสภูมิศาสตร์: 571502
 ส่วนหนึ่งของสารานุกรมประเทศไทย
แม่สลองใน เป็นตำบลในอำเภอแม่ฟ้าหลวง จังหวัดเชียงราย ใน พ.ศ. 2558 ตำบลนี้มีประชากร 25,539 คน
ประวัติ

มีการก่อตั้งตำบลนี้ขึ้นในวันที่ 29 พฤษภาคม พ.ศ. 2534 จากการแยก 7 หมู่บ้านของตำบลป่าซางและตำบลศรีค้ำ
เขตการปกครอง

ตำบลนี้แบ่งออกเป็น 27 หมู่บ้าน
| ลำดับ | ชื่อ | อักษรโรมัน |
| --- | --- | --- |
| 01. | บ้านหินแตก | Ban Hin Taek |
| 02. | บ้านห้วยผึ้ง | Ban Huai Phueng |
| 03. | บ้านอาแหม | Ban A Haem |
| 04. | บ้านหัวแม่คำ | Ban Hua Mae Kham |
| 05. | บ้านห้วยมุ | Ban Huai Mu |
| 06. | บ้านผาเดื่อ | Ban Pha Duea |
| 07. | บ้านแสนใจ | Ban Saen Chai |
| 08. | บ้านห้วยส้าน | Ban Huai San |
| 09. | บ้านห้วยหยวกป่าโซ | Ban Huai Yuak Pa So |
| 10. | บ้านห้วยหก | Ban Huai Hok |
| 11. | บ้านมะหินกอง | Ban Ma Hin Kong |
| 12. | บ้านพะน้อย | Ban Pha Noi |
| 13. | บ้านต้นม่วง | Ban Ton Muang |
| 14. | บ้านเล่าลิ่ว | Ban Lao Lio |
| 15. | บ้านอาแหละ | Ban A Lae |
| 16. | บ้านจะคำน้อย | Ban Cha Kham Noi |
| 17. | บ้านห้วยโย | Ban Huai Yo |
| 18. | บ้านห้วยหมาก | Ban Huai Mak |
| 19. | บ้านแม่สะแลป | Ban Saen Laep |
| 20. | บ้านนาโต่ | Ban Na To |
| 21. | บ้านโป่งไฮ | Ban Pong Hai |
| 22. | บ้านแสนใจพัฒนา | Ban Saen Chai Phatthana |
| 23. | บ้านสันมะเค็ด | Ban San Makhet |
| 24. | บ้านสามแยกอีก้อ | Ban Sam Yaek Iko |
| 25. | บ้านมอล่อง | Ban Molong |
| 26. | บ้านห้วยกระ | Ban Huai Kra |
| 27. | บ้านหินคำ | Ban Hin Dam |
แหล่งข้อมูลอื่น

เก็บถาวร 2016-09-19 ที่ เวย์แบ็กแมชชีน
| ด ค กตำบลในจังหวัดเชียงราย |
| --- | --- | --- |
| อำเภอขุนตาล |  ต้า  ป่าตาล  ยางฮอม  |  |
| อำเภอเชียงของ |  ครึ่ง  บุญเรือง  ริมโขง  เวียง  ศรีดอนชัย  สถาน  ห้วยซ้อ  |  |
| อำเภอเชียงแสน |  บ้านแซว  ป่าสัก  แม่เงิน  โยนก  เวียง  ศรีดอนมูล  |  |
| อำเภอดอยหลวง |  โชคชัย  ปงน้อย  หนองป่าก่อ  |  |
| อำเภอเทิง |  งิ้ว  เชียงเคี่ยน  ตับเต่า  ปล้อง  แม่ลอย  เวียง  ศรีดอนไชย  สันทรายงาม  หงาว  หนองแรด  |  |
| อำเภอป่าแดด |  ป่าแงะ  ป่าแดด  โรงช้าง  ศรีโพธิ์เงิน  สันมะค่า  |  |
| อำเภอพญาเม็งราย |  ตาดควัน  เม็งราย  แม่ต๋ำ  แม่เปา  ไม้ยา  |  |
| อำเภอพาน |  เจริญเมือง  ดอยงาม  ทรายขาว  ทานตะวัน  ธารทอง  ป่าหุ่ง  ม่วงคำ  เมืองพาน  แม่เย็น  แม่อ้อ  เวียงห้าว  สันกลาง  สันติสุข  สันมะเค็ด  หัวง้ม  |  |
| อำเภอเมืองเชียงราย |  ดอยลาน  ดอยฮาง  ท่าสาย  ท่าสุด  นางแล  บ้านดู่  ป่าอ้อดอนชัย  แม่กรณ์  แม่ข้าวต้ม  แม่ยาว  รอบเวียง  ริมกก  เวียง  สันทราย  ห้วยชมภู  ห้วยสัก  |  |
| อำเภอแม่จัน |  จอมสวรรค์  จันจว้า  จันจว้าใต้  ท่าข้าวเปลือก  ป่าซาง  ป่าตึง  แม่คำ  แม่จัน  แม่ไร่  ศรีค้ำ  สันทราย  |  |
| อำเภอแม่ฟ้าหลวง |  เทอดไทย  แม่ฟ้าหลวง  แม่สลองนอก  แม่สลองใน  |  |
| อำเภอแม่ลาว |  จอมหมอกแก้ว  ดงมะดะ  บัวสลี  ป่าก่อดำ  โป่งแพร่  |  |
| อำเภอแม่สรวย |  เจดีย์หลวง  ท่าก๊อ  ป่าแดด  แม่พริก  แม่สรวย  วาวี  ศรีถ้อย  |  |
| อำเภอแม่สาย |  เกาะช้าง  บ้านด้าย  โป่งงาม  โป่งผา  แม่สาย  เวียงพางคำ  ศรีเมืองชุม  ห้วยไคร้  |  |
| อำเภอเวียงแก่น |  ท่าข้าม  ปอ  ม่วงยาย  หล่ายงาว  |  |
| อำเภอเวียงชัย |  ดอนศิลา  ผางาม  เมืองชุม  เวียงชัย  เวียงเหนือ  |  |
| อำเภอเวียงเชียงรุ้ง |  ดงมหาวัน  ทุ่งก่อ  ป่าซาง  |  |
| อำเภอเวียงป่าเป้า |  บ้านโป่ง  ป่างิ้ว  แม่เจดีย์  แม่เจดีย์ใหม่  เวียง  เวียงกาหลง  สันสลี  |  |
ธงราชวงศ์ชิง

| --- | --- |


ธงมังกรเหลือง (黃龍旗)
การใช้: ธงชาติ ensign 
สัดส่วนธง: 8:5
ประกาศใช้: ค.ศ. 1890 - 1912
ลักษณะ: ธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง
 

Early version of Yellow Dragon Flag

การใช้: ธงราชการ ธงกองทัพ ธงราชการ และ ธงนาวี 
สัดส่วนธง: 2:3
ประกาศใช้: ค.ศ. 1862 - 1889
 
ธงของราชวงศ์ชิง มีชื่อเรียกว่า "ธงมังกรเหลือง" (จีน: 黃龍旗) เป็นธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง  ถือกันว่าธงนี้เป็นธงชาติจีนแบบแรกสุดในประวัติศาสตร์
ราชวงศ์ชิงเป็นราชวงศ์จักรพรรดิที่ปกครองประเทศจีนลำดับสุดท้าย สถาปนาเมื่อ ค.ศ. 1644 และถูกโค่นล้มด้วยการปฏิวัติซินไฮ่ในปี ค.ศ. 1912 ลักษณะของธงดังที่ปรากฏข้างต้นนี้เป็นแบบที่ใช้อยู่ระหว่าง ค.ศ. 1890 - 1912 โดยดัดแปลงจากธงสีเหลืองของกองทัพแปดกองธง ทั้งนี้ สีเหลืองเป็นสีของจักรพรรดิจีนตั้งแต่สมัยโบราณ อนึ่งยังเป็นสีที่หมายถึงชนเผ่าแมนจูด้วย ส่วนมังกรห้าเล็บเป็นสัญลักษณ์ของพระราชอำนาจของจักรพรรดิ
ประวัติ

ประวัติของการกำหนดธงชาติจีนในยุคราชวงศ์ชิงสามารถสืบย้อนไปได้ราวปี ค.ศ. 1856 ในเวลานั้นได้เกิดกรณีเรือแอโรว์ ซึ่งมีสาเหตุจากเรือสินค้าจีนได้ชักธงเรือของต่างประเทศ (อังกฤษ) ขึ้นท้ายเรือของตน เนื่องจากในเวลานั้นประเทศจีนยังไม่มีธงสัญลักษณ์ของชาติอย่างเป็นทางการ  ต่อมาในปี ค.ศ. 1862 กะลาสีเรือของจักรพรรดินาวีต้าชิงและราชนาวีอังกฤษได้รบกันในแม่น้ำแยงซีเกียง  เพื่อเป็นการตอบสนองคำชี้แจงของราชนาวีอังกฤษในเรื่อการไม่อาจแยกแยะเรือของจีนออกจากเรือของชาติอื่นได้  เจ้าชายก่ง (ก่งชินหวัง - 恭親王) จึงกระตุ้นให้เจิง กว๋อฟาน (曾國藩) สร้างธงราชการสำหรับรัฐบาลราชวงศ์ชิงขึ้น และแนะนำให้ใช้ธงมังกรพื้นเหลือง ซึ่งมีใช้อยู่ในแปดกองธงของแมนจู และ กองทัพต้าชิง ในเวลานั้น  เจิง กว๋อฟานจึงเอาแบบธงดังกล่าวซึ่งเป็นรูปสี่เหลี่ยมจัตุรัส มาตัดออกมุมหนึ่งให้เป็นรูปสามเหลี่ยมเพื่อให้แตกต่างจากธงเดิม และได้ใช้ในราชการระหว่าง ค.ศ. 1862 - 1889 โดยเป็นการเฉพาะในวงราชการและกองทัพเรือจีนเท่านั้น เรือของพลเรือนทั่วไปไม่สามารถใช้ได้ และ ไม่มีการกำหนดให้ธงนี้เป็นธงชาติแต่อย่างใด อย่างไรก็ตามในโอกาสทางการทูตหรือการแสดงนิทรรศการนานาชาติ ก็ได้มีการใช้ธงรูปสามเหลี่ยมดังกล่าวเป็นสัญลักษณ์แทนประเทศจีนเช่นกัน  ภายหลังจึงได้แก้แบบให้เป็นรูปสี่เหลี่ยมผืนผ้าในปี ค.ศ. 1890 และใช้สืบมาจนกระทั่งสิ้นสุดการปกครองของราชวงศ์ชิง
ธงมังกรพื้นเหลืองของแปดกองธง
ตุง

ตุง คือ ธงแขวนแบบหนึ่งในศิลปะล้านนา พบเห็นได้ในภาคเหนือของประเทศไทย ทำด้วย ผ้า ไม้ โลหะ ด้าย หรือกระดาษ เป็นรูปแถบยาว ห้อยลง ใช้ประดับ หรือประกอบพิธีกรรมตามความเชื่อ โดยมีหลากหลายรูปแบบขึ้นอยู่กับพิธีกรรมที่ใช้ตุง
ข้อมูลภาพ

ตุงเปิ้ง ปีชวด
ตุงเปิ้ง ปีฉลู
ตุงเปิ้ง ปีขาล และปีเถาะ
ตุงเปิ้ง ปีมะโรง
ตุงเปิ้ง ปีมะเส็ง
ตุงเปิ้ง ปีมะเมีย
ตุงเปิ้ง ปีมะแม
แหล่งข้อมูลอื่น

มาตรฐานผลิตภัณฑ์ชุมชน ตุง มผช. 225/2547  เก็บถาวร 2007-09-27 ที่ เวย์แบ็กแมชชีน
ทางหลวงแผ่นดินหมายเลข 2167

ทางหลวงแผ่นดินหมายเลข 2167 หรือ ถนนตรางสวาย-ปรางค์กู่-บ้านพอก เป็นทางหลวงแผ่นดินที่ใช้สัญจรติดต่อกันในเขตอำเภอขุขันธ์และอำเภอปรางค์กู่ โดยเริ่มแยกจากทางหลวงแผ่นดินหมายเลข 220 ที่แยกตรางสวาย บ้านตรางสวาย ตำบลดองกำเม็ด อำเภอขุขันธ์ ผ่านพื้นที่ตำบลดองกำเม็ด ตำบลโคกเพชร อำเภอขุขันธ์  ตำบลสมอ ตำบลพิมาย ตำบลพิมายเหนือ ตำบลกู่ อำเภอปรางค์กู่ ไปสิ้นสุดที่บ้านพอก ตำบลกู่ อำเภอปรางค์กู่
ท่าอากาศยานฟูกูเอะ

ท่าอากาศยานฟูกูเอะ (ญี่ปุ่น: 福江空港; โรมาจิ: Fukue Kūkō) (IATA: FUJ, ICAO: RJFE) เป็นท่าอากาศยานระดับสามในญี่ปุ่น ตั้งอยู่ที่เมืองโกโต จังหวัดนางาซากิ ทางตะวันตกของเกาะคีวชู ประเทศญี่ปุ่น เนื่องจากตั้งอยู่ใกล้เมืองฟูกูเอะ บางครั้งอาจเรียกอีกชื่อหนึ่งว่า ท่าอากาศยานโกโต-ฟูกูเอะ
ดูเพิ่ม

รายชื่อท่าอากาศยานในประเทศญี่ปุ่น
แหล่งข้อมูลอื่น

ท่าอากาศยานโกโต-ฟูกูเอะ (ญี่ปุ่น)
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม
ดะเระกะโนะเนไกกะตะนาอูโคโระ

| "Dareka no Negai ga Kanau Koro" "誰かの願いが叶うころ" |
| --- | --- |

เพลงโดยอูทาดะ ฮิคารุ
จากอัลบั้มอัลตราบลู
วางจำหน่าย: 2 เมษายน พ.ศ. 2547
แนวเพลง: ป็อป
ค่ายเพลง: EMI Music Japan
ผู้ประพันธ์เพลง: อูทาดะ ฮิคารุ
โปรดิวเซอร์: อูทาดะ ฮิคารุ
"ดะเระกะโนะเนไกกะตะนาอูโคโระ'" เป็นซิงเกิลภาษาญี่ปุ่นลำดับที่ 13 จากทั้งหมด 15 ซิงเกิล โดยวางจำหน่ายในวันที่ 2 เมษายน พ.ศ. 2547 วางจำหน่ายจำนวน 2 รูปแบบ คือ รูปแบบซีดีและดีวีดี
เพลงดะเระกะโนะเนไกกะตะนาอูโคโระใช้เป็นเพลงประกอบภาพยนตร์ญี่ปุ่นเรื่อง Casshern
รายการแทรค

| ลำดับ | ชื่อเพลง | ยาว |
| --- | --- | --- |
| 1. | "Dareka no Negai ga Kanau Koro (誰かの願いが叶うころ)" | 4:27 |
| 2. | "Dareka no Negai ga Kanau Koro (Instrumental)" | 4:27 |
| ลำดับ | ชื่อเพลง | ยาว |
| --- | --- | --- |
| 1. | "Dareka no Negai ga Kanau Koro (誰かの願いが叶うころ)" | -:-- |
| 2. | "Making of Dareka no Negai ga Kanau Koro" | -:-- |
ชาร์ต > Oricon sales chart

| วางจำหน่าย | ชาร์ต | อันดับสูงสุด | ยอดขายรวม | อยู่ในชาร์ต |
| --- | --- | --- | --- | --- |
| 2 เมษายน พ.ศ. 2547 | Oricon Daily Singles Chart | 1 |  |  |
| 2 เมษายน พ.ศ. 2547 | Oricon Weekly Singles Chart | 1 | 365,206 | 22 สัปดาห์ |
| 2 เมษายน พ.ศ. 2547 | Oricon Monthly Singles Chart | 1 |  |  |
| 2 เมษายน พ.ศ. 2547 | Oricon Yearly Singles Chart | 14 |  |  |
| ด ค กฮิคารุ อุทาดะ |
| --- | --- |
อัลบั้มภาษาญี่ปุ่น: เฟิสต์เลิฟ • ดิสแทนส์ • ดีปริเวอร์ • อัลตราบลู • ฮาร์ตสเตชัน
อัลบั้มภาษาอังกฤษ: พรีเชียส  • เอ็กโซดัส • ดิสอิสเดอะวัน
อัลบั้มรวมฮิตภาษาญี่ปุ่น: อุทาดะฮิคารุซิงเกิลคอลเลกชัน ชุดที่ 1 • อุทาดะฮิคารุซิงเกิลคอลเลกชัน ชุดที่ 2
ซิงเกิลภาษาญี่ปุ่น: ออโตแมติก/ไทม์วิลเทลล์ • มูวฟ์วิน' อินวิทเอาท์ยู • เฟิสต์เลิฟ • แอดดิกเทตทูยู • เวต & ซี:ริค • ฟอร์ยู / ไทม์ลิมิต • แคนยูคีปอะซีเครต? • ไฟนอล ดิสแทนส์ • ทราเวลลิง • ฮิคาริ • ซากุระดรอปส์ / เลตเทอร์ส • คัลเลอร์ส • ดะเระกะโนะเนไกกะตะนาอูโคโระ • บีมายลาสต์ • แพสชัน • คีปทรายอิน' • ดิสอิสเลิฟ • โบคุวะคุมะ • เฟลเวอร์ออฟไลฟ์ • บิวติฟูลเวิร์ด/คิส&คราย • ฮาร์ตสเตชัน/สเตย์โกลด์  • พริซซันเนอร์ออฟเลิฟ
ซิงเกิลภาษาอังกฤษ: โคลสทูยู • รีมิกซ์: ฟลายมีทูเดอะมูน  • อีซีส์บรีซีย์ • เดวิวอินไซด์ • เอ็กโซดัส'04 • ยูเมคมีวอนท์ทูบีอะแมน • ดูยู • คัมแบ็กทูมี
ซิงเกิลดาวน์โหลด: อีซีส์บรีซีย์ • เดวิวอินไซด์ • ดิสอิสเลิฟ • คิส&คราย • ฟลายมีทูเดอะมูน (อินอาเตอร์เวิร์ดส)-2007 มิกซ์-  • ไฟท์เดอะบลูส์ • อีเทอร์นอลี: ดรามามิกซ์ • คัมแบ็กทูมี • บิวติฟูลเวิร์ด: แพลนนิทบ์อะคูสติกมิกซ์ • แซงค์ชัวรี (โอเพนนิง) • แซงค์ชัวรี (เอนด์ดิง) • เดิร์ดตี ดีเซิด
วีดิทัศน์: ฮิคารุ อุทาดะซิงเกิลคลิปคอลเลคชัน วอร์ลุม 1 • โบฮิเมียน ซัมเมอร์ 2000 • ฮิคารุ อุทาดะ อันปลัก • ฮิคารุ อุทาดะซิงเกิลคลิปคอลเลคชัน วอร์ลุม 2 • ฮิคารุ อุทาดะซิงเกิลคลิปคอลเลคชัน วอร์ลุม 3+ • ยูเฮช ไลฟ์ สตรีมมิง "20 ไดวะอิเคะอิเคะ! • ฮิคารุ อุทาดะ อินบูโดกัน 2004: ฮิคารุนัมเบอร์ 5 • ฮิคารุ อุทาดะซิงเกิลคลิปคอลเลคชัน วอร์ลุม 3+ • อุทาดะ ยูไนเต็ด 2006
ดูเพิ่มเติม: ผลงานเพลงทั้งหมด
ตำบลแม่ปาน

| ตำบลแม่ปาน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Pan
แม่น้ำยมบริเวณแก่งหลวง
ประเทศ: ไทย
จังหวัด: แพร่
อำเภอ: ลอง
พื้นที่
 • ทั้งหมด: 116.80 ตร.กม. (45.10 ตร.ไมล์)
ประชากร (2565)
 • ทั้งหมด: 2,899 คน
 • ความหนาแน่น: 24.82 คน/ตร.กม. (64.3 คน/ตร.ไมล์)
รหัสไปรษณีย์ : 54150
รหัสภูมิศาสตร์: 540309
 ส่วนหนึ่งของสารานุกรมประเทศไทย
| เทศบาลตำบลแม่ปาน |
| --- | --- |
เทศบาลตำบล
ทต.แม่ปานที่ตั้งสำนักงานเทศบาลตำบลแม่ปาน
พิกัด: 18°01′32.8″N 99°51′19.2″E﻿ / ﻿18.025778°N 99.855333°E﻿ / 18.025778; 99.855333
ประเทศ:  ไทย
จังหวัด: แพร่
อำเภอ: ลอง
จัดตั้ง:  • 9 มกราคม 2539 (สภาตำบลแม่ปาน)  • 15 ตุลาคม 2542 (อบต.แม่ปาน)  • 1 กุมภาพันธ์ 2551 (ทต.แม่ปาน)
พื้นที่
 • ทั้งหมด: 116.80 ตร.กม. (45.10 ตร.ไมล์)
ประชากร (2565)
 • ทั้งหมด: 2,899 คน
 • ความหนาแน่น: 24.82 คน/ตร.กม. (64.3 คน/ตร.ไมล์)
รหัส อปท.: 05540304
ที่อยู่ สำนักงาน: เลขที่ 111 หมู่ที่ 1 ถนนแม่ปาน – บ้านดอนมูล ตำบลแม่ปาน อำเภอลอง จังหวัดแพร่ 54150
เว็บไซต์: www.maepan.go.th
 ส่วนหนึ่งของสารานุกรมประเทศไทย
แม่ปาน เป็น 1 ใน 9 ตำบลของอำเภอลอง จังหวัดแพร่ เป็นที่ตั้งของแก่งหลวง แหล่งท่องเที่ยวทางธรรมชาติชื่อดังของจังหวัดแพร่ เป็นบริเวณที่มีโขดหินใหญ่น้อยเรียงรายอยู่ในแม่น้ำยม ซึ่งเมื่อน้ำไหลมาปะทะจะเกิดฟองฝอยสาดกระเซ็นสวยงาม เหมาะสำหรับจัดกิจกรรมนั่งแพ และล่องแก่ง
ที่ตั้งและอาณาเขต

ตำบลแม่ปานมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับตำบลห้วยอ้อ และตำบลบ้านปิน
ทิศใต้  ติดต่อกับตำบลนาพูน (อำเภอวังชิ้น) และตำบลทุ่งแล้ง
ทิศตะวันออก ติดต่อกับตำบลไทรย้อย (อำเภอเด่นชัย)
ทิศตะวันตก ติดต่อกับตำบลทุ่งแล้ง ตำบลปากกาง และตำบลห้วยอ้อ
ประวัติ

เดิมทั้ง 5 หมู่บ้านของตำบลแม่ปาน (ปัจจุบันมีทั้งหมด 7 หมู่บ้าน) รวมอยู่ในเขตตำบลห้วยอ้อและตำบลบ้านปิน เมื่อวันที่ 9 มกราคม พ.ศ. 2539 ได้แยกตำบลเพิ่มขึ้นอีก 1 ตำบล เนื่องจากในเขตตำบลห้วยอ้อและตำบลบ้านปิน มีจำนวนหมู่บ้านมากเกินไป ทำให้เกิดความยุ่งยาก และลำบากในการปกครองดูแล
ชื่อของตำบลตั้งชื่อตาม "หมู่บ้านแม่ปาน" เนื่องจากเป็นชื่อเรียกลำห้วยที่ไหลผ่านหมู่บ้าน หรือห้วยแม่ปาน จึงใช้เป็นชื่อตำบลแม่ปาน มาจนถึงทุกวันนี้ ภูมิประเทศ ลักษณะอยู่ระหว่างภูเขา มีพื้นที่ราบสำหรับทำกิน และอยู่อาศัยน้อยมาก มีแม่น้ำยมไหลผ่านตำบลนี้ นอกจากนั้นยังมีลำห้วย คือ ห้วยปานหลวง ห้วยปากน้อย ห้วยปานหาบ ห้วยปานพร้าว
การแบ่งเขตการปกครอง > การปกครองส่วนภูมิภาค

ตำบลแม่ปานแบ่งพื้นที่การปกครองออกเป็น 7 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านวังน้ำเย็น |  | (Ban Wang Nam Yen) |  | หมู่ 18 (เดิม) โอนมาจากตำบลห้วยอ้อ |
| หมู่ 2 |  | บ้านแม่ปานนอก |  | (Ban Mae Pan Nok) |  | หมู่ 13 (เดิม) โอนมาจากตำบลห้วยอ้อ |
| หมู่ 3 |  | บ้านแม่ปานใน |  | (Ban Mae Pan Nai) |  | หมู่ 14 (เดิม) โอนมาจากตำบลห้วยอ้อ |
| หมู่ 4 |  | บ้านโคนป่าหิน |  | (Ban Khon Pa Hin) |  | หมู่ 16 (เดิม) โอนมาจากตำบลห้วยอ้อ |
| หมู่ 5 |  | บ้านแก่งหลวง |  | (Ban Kaeng Luang) |  | หมู่ 8 (เดิม) โอนมาจากตำบลบ้านปิน |
| หมู่ 6 |  | บ้านปงเจริญ |  | (Ban Pong Charoen) |  | - |
| หมู่ 7 |  | บ้านแม่หลู้ตะวันออก |  | (Ban Mae Lu Tawan Ok) |  | - |
การแบ่งเขตการปกครอง > การปกครองส่วนท้องถิ่น

ท้องที่ตำบลแม่ปาน มีองค์กรปกครองส่วนท้องถิ่น เพียงแห่งเดียว คือ เทศบาลตำบลแม่ปาน ครอบคลุมพื้นที่ตำบลแม่ปานทั้งหมด ซึ่งเป็นสภาตำบลแม่ปานที่จัดตั้งขึ้นในปี พ.ศ. 2539 และยกฐานะขึ้นเป็นองค์การบริหารส่วนตำบลแม่ปานในวันที่ 15 ตุลาคม พ.ศ. 2542
เมื่อองค์การบริหารส่วนตำบลแม่ปาน จังหวัดแพร่ มีความเจริญก้าวหน้ามากขึ้น องค์การบริหารส่วนตำบลแม่ปานได้ยกฐานะขึ้นเป็น เทศบาลตำบลแม่ปาน ตามประกาศกระทรวงมหาดไทย เมื่อวันที่ 25 มกราคม พ.ศ. 2551 และมีผลในวันที่ 1 กุมภาพันธ์ปีเดียวกัน
ดราภดา โสตถิพิทักษ์

| ดราภดา โสตถิพิทักษ์ |
| --- | --- |
ชื่อเกิด: อรลีฬห์ โสตถิวันวงศ์
ชื่ออื่น: ศุจินทรา โสตถิวันวงศ์
เกิด: 15 กุมภาพันธ์ พ.ศ. 2529 (38 ปี) กรุงเทพมหานคร ประเทศไทย
ส่วนสูง: 1.75 เมตร (5 ฟุต 9 นิ้ว)
คู่สมรส: กิตตน์ก้อง ขำกฤษ (2566-ปัจจุบัน)
อาชีพ: นักแสดง นางแบบ
ปีที่แสดง: พ.ศ. 2555–ปัจจุบัน
ผลงานเด่น: อรสอางค์ – ปิ่นอนงค์ (2555)   สุขหฤทัย – ไฟมาร (2555)   ครองขวัญ – ดั่งสวรรค์สาป (2558)   จารุวรรณ – เรือนพะยอม (2560)
สังกัด: สถานีโทรทัศน์สีกองทัพบกช่อง 7 (2555–2560)
ดราภดา โสตถิพิทักษ์ (เกิด 15 กุมภาพันธ์ พ.ศ. 2529) ชื่อเล่น กีฟ เป็นนักแสดงและนางแบบชาวไทย เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ

ดราภดา โสตถิพิทักษ์ เกิดเมื่อวันที่ 15 กุมภาพันธ์ พ.ศ. 2529 จบการศึกษาจากมัธยมศึกษาจาก โรงเรียนสาธิตจุฬาลงกรณ์มหาวิทยาลัย จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับสอง สาขาแฟชั่นดีไซน์ และเป็นอาจารย์สอนแฟชั่นที่สถาบัน Art House ประจำคลาส Figure Fashion
เริ่มเข้าสู่วงการบันเทิงด้วยการเข้าประกวด ไทยซุปเปอร์โมเดลคอนเทสต์ 2008 จนคว้ารางวัลชนะเลิศมาครองได้สำเร็จ หลังจากคว้าตำแหน่งสุดยอดนางแบบประจำปี 2008 มาได้แล้ว กีฟ ดราภดา ก็มีทั้งงานเดินแบบ และถ่ายแบบเข้ามาอย่างต่อเนื่อง เดินแบบใน Elle Fashion Week และ Bangkok Fashion Week จนเมื่อปี 2555 ผู้จัดละครได้ชักชวนสาวกีฟให้แสดงละครเป็นครั้งแรก โดยมอบบท "อรสอางค์" คุณหนูนางร้ายในละครเรื่อง ปิ่นอนงค์ ทำให้เธอเป็นที่รู้จักในนาม "นางร้ายป้ายแดง" และหลังจากนั้น เธอก็มีผลงานละครต่อมาเรื่อย ๆ เช่น ไฟมาร ของค่าย ดาราวีดีโอ และ วันนี้ที่รอคอย ของค่าย พอดีคำ ปัจจุบันดราภดาหมดสัญญากับทางช่อง 7HD และผันตัวเป็นนักแสดงอิสระ โดยละครเรื่องสุดท้ายที่เธอเล่นไว้ให้กับทางช่อง 7 คือ เรื่องสารวัตรใหญ่
ด้านชีวิตส่วนตัว สมรสกับ บูม กิตตน์ก้อง ขำกฤษ นักแสดงสังกัดช่อง 7 เอชดี เมื่อวันที่ 11 กันยายน พ.ศ. 2566